DAII ไม่ปลื้ม กำไร Q2 ลดเกือบ 60% หลังค่าใช้จ่ายในการโฆษณาพุ่ง
DAII ไม่ปลื้ม กำไร Q2/58 ลดลง 58% มาที่ 2.16 ลบ. จาก 5.17 ลบ. เมื่อปีก่อน หลังค่าใช้จ่ายในการโฆษณาเพิ่ม ขณะที่ช่วง 6 เดือนแรก มีกำไร 9.31 ลบ. ลดลง 31% จาก 13.56 ลบ. เมื่อปีก่อน
10 ส.ค. 2558

บริษัท ไดอิ กรุ๊ป จำกัด (มหาชน) หรือ DAIIรายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 2.16 ล้านบาท หรือมีกำไรสุทธิ 0.02 บาทต่อหุ้น ลดลง 58% จากช่วงเดียวกันของปีก่อนที่มีกำไรสุทธิ 5.17 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 9.31 ล้านบาท หรือ 0.09 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ13.56 ล้านบาท หรือ 0.15 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีค่าใช้จ่ายในการโฆษณาเพิ่มขึ้น โดยทางกลุ่มบริษัทในเครือได้มีการเปิดสาขาเซ็นทรัลศาลายาจึงมีค่าใช้จ่ายเพิ่ม